section_heading: Životopis
paragraph_text: Mesud Hadžimejlić je rođen u Vukeljićima kraj Fojnice. Bio je sin šejha, hafiza, muftije i muderrisa Musa Kjazima ef. Hadžimejlića, unuk šejha Hasana ef. Hadžimejlića i praunuk šejha Mejli-babe. Svoje prvo znanje je stekao u prvoj privatnoj medresi u Vukeljićima kod svoga oca, što je potvrdio je na državnim ispitima i stekao zvanje imama, muallima i hatiba. Obrazovanje je nastavio u Visokom, pred stricom, šejhom Refikom ef. Hadžimejlićem koji mu je dao vekiletnamu.